Ang Blog Ko

Ipinasa ng: Grupong MS3

Ipinasa kay: Gng. Norberta P. Sabado

Bilang isang kabataang Pinoy, nakikita ko ang mga negatibo at mga positibong mga katangian, gawi at kultura namin. Maipagmamalaki ko ito sapagkat ito ang aking nakasanayan tuwing ako'y sumisihol. Napag-alaman ko rin na ang Pilipinas ay isa sa mga bansang may pinakamabuting mga katangian.

 Isa na rito ang pagiging magiliw sa mga panauhin. Mga dayuhan na nakapunta na sa Pilipinas ay nakikita nilang umiibig sa mabuting pakikitungo ng mga Pilipino. Hindi lamang sa mga dayuhan nila ito ipinapakita, pati na rin sa kanilang kapwa Pilipino tulad na lamang kapag tayo ay pumasok sa ibang bahay. Sinasalubong tayo ng may-anyaya ng abot-tengang ngiti pati na rin ang pagsabi ng "Pasok kayo."

 Ang pagiging magalang na mapapansin sa mga matatanda at nakakabata ay isa sa mga katangian ng mga Pilipino. Pati na rin ang pagiging *adaptable*. Kahit na tinatamaan na tayo ng mga bagyo o kaya lindol, nakakayanan parin nating tumayo kahit kaunti lamang ang tinutulong ng gobyerno. At madali rin sa atin ang umagpang sa kahit anumang kapaligiran at makisalimuha sa ibang tao.

 Marami rin ang sumasabi na tungkol sa mga negatibong mga katangian ng Pilipino. Sila yung dahilan kung bakit tayo sinisisi sa ating mahinang karakter. Sila ang dahilan kung bakit tayo bumabagsak. Ngunit hindi talaga maiiwasan ang mga ganitong katangian.

 Isa na rito ang Ningas-cugon. Ang ningas-cugon(*procrastination*) ay isang katangian ng Pilipino na kung saan sa simula ng proyekto ay sabik at mabilis tayo makakagawa ngunit pagdating sa gitnang bahagi ay unti-unti tayong tinatamad. Iyan ang masasabi kong ayaw na katangian ngunit ginagawa ko parin. Isa pa sa mga negatibong katangian ng mga Pilipino ay ang Crab mentality na parang pagiging makasarili. Iniisip mo lang ang pagtaas mo kahit tinatapakan mo na ang ibang tao. Iniisip mo lang kapakinabangan ng isang bagay kahit ito ay maubos. Kapag ang Crab mentality ay napalago, inis ang papasok sa ating mga puso at tinuturing natin ang lahat bilang mga kaaway.

Para sa akin, ang maikokomentaryo ko sa ating kultura, paniniwala at pagpapahalaga sa pagiging mamamayan ng Asya ay: Ito ang nagbibigay ng repleksyon sa ating pagkatao; ito ang nagsisilbing kaugalian nating mga Pilipino; at ito ang mga bagay na sumisimbolo sa ating pagiging makaDiyos, makatao at makakalikasan. Ang mga ito ay dapat nating pahalagahan at dapat natin itong ipagmalaki sa ating kapwa Asyano. Ang kultura natiin ay kapuri-puri sa lahat ng mga bansa. Tayo ay nagpapahalaga sa lahat ng mamamayang Asyano sapagkat mayroon tayong kkaugalian ng pagiging makatao. Ang paniniwala naman natin ay bukod-tangi sa lahat ng tao sa buong bansa. Tayo lamang ang may paniniwala na di-mabubuwag. Kahit mayroon mang bagyong dumating sa buhay natin, patuloy at patuloy parin tayong nananalig sa Diyos at naniniwala sa Kanyang mga munting biyaya.

Lahat tayo ay magkakaiba, iba’t-ibang buhay, iba’t-ibang katangian. Mayroon tayong magagandang katangian, mayroon naman rin tayong masasamang katangian. Nakikilala tayo ng ibang tao base sa ating mga katangian. Ito ang nagrereflect sa kung sino tayo. Iba-iba ang paningin sa atin ng mga taong nasa paligid natin. Ito ay dahil sa mga nagagawa nating kabutihan, at sa mga masasamang nagagawa natin sa ibang tao. Ngunit tayo lamang ang nakakaalam sa kung anong klaseng tao tayo, kung sino ang totoong tayo.

Tayong mga Pilipino ay isang maliit na lipunan. May iisang tunguhin, upang umunlad. Tulad nating indibidwal, may mga katangian din tayo, bilang isang bansa. Iba-iba ang pagtingin sa atin ng ibang bansa. Nakikita nila tayong isang maliit na bansa, pero mayroong malaking uunlarin. Dahil ito sa mga magagandang katangiang ipinamamalas natin. Tayo ay maka-Diyos, tayo ay naniniwala at may pananalig sa Diyos. Masipag, dahil gagawin natin ang lahat para lamang maabot natin ang ating mga hangarin. May positibong pananaw sa lahat ng bagay, dahil kahit tayo ay maraming problema, iniisip parin natin ang kabutihang maidudulot nito sa kabila ng sakit na nararanasan natin. Ipinagmamalaki natin ang ating kultura, dahil kahit saan man tayo, sinusunod parin nating yung mga kulturang ipinamana sa atin ng ating ng ating mga ninuno. Magalang, dahil nirerespeto natin ang mga nakakatanda. Matiyaga, dahil kahit na tayo ay nahihirapan, nahuhulog tayo sa ating landas, nagpupursige parin tayo upang tayo ay makatayo. Tayo ay magiliw sa mga panauhin, dahil tayo ay masayang sumasalubong sa mga taong nasa paligid natin, na maligaya nating binabati, lalong-lalo na sa mga taong nasa ibang bansa. Kaunti lamang ito sa mga magagandang katangian ng mga Pilipino.

Mayroon rin naman tayong mga katangiang hindi maganda lalong-lalo na para sa ibang tao. Ang mga katangiang ito ang nagdudulot sa atin ng ating pagkahirap. Ito ang dahilan kung hindi mabilis na umuunlad ang ating bansa. Ito ang dahilan kung bakit hindi tayo nagkakaunawaan ng maayos. Kabilang na dito sa mga masasamang katangiang ng mga Pilipino ang pagiging makasarili, kasakiman, mapagmataas, mainggitin, may utak talangka nagsisinungaling, at iba pa. Ngunit kailangan natin na baguhin ang mga masasamang katangian ng ating bansa upang gumanda ang imahe natin sa paningin ng ibang tao. Upang tayo ay umunlad at makakatulong sa ibang mga bansa na kailangan ng tulong upang umunlad. Kailangan din natin na panatilihin ang mga magandang katangian ng ating bansa upang tayo ay magiging pantay sa ibang mga bansa.

Lahat ng tao ay may iba’t ibang katangian. Lahat ng lahi ay may iba’t ibang kaugalian. Tayong mga Pilipino ay kakaiba sa ibang mga Asyano. May taglay tayong mga kultura na nagpapatatag ng ating kaugalian. Mabuti man o maganda, ito ang bumubuo sa atin bilang isang Pilipino.

 Nakakatuwang isipin ang pagiging matulungin natin. Na kahit tayo’y nahihirapan na o nauubusan na ay panay parin ang pagbigay natin at pagpalawak natin ng kabutihan. Maganda ito. Wala tayong pinipiling tulungan basta’t kapuso natin, hindi natin matitiis. Tumutulong tayo at nagbibigay tayo na bukas sa ating kalooban, kahit na wala tayong inaasam na kapalit o kabayaran. Di ba’t kay ganda?

 Samantalang, hindi natin maitatago ang hindi gaanong maipagmamalaking katangian. Lubusan kong ikinahihiya na tayong mga Pilipino ay kuripot. Hindi natin maitatago na kapag may mapagbigay, may mga tao paring mararamot. May mga taong hindi naiisip ang pangangailangan ng iba at hindi kailanman makikialam sa buhay ng ibang tao. Kinahihiya natin subalit ito ay totoo. Yung mga taong natatakot na maaaring may mawala o makuha sa kanila dahil takot silang malamangan sila. Ang buhay natin ay isang kompetisyon, ang mundo ay walang pagkakapantay-pantay.

 Alam natin at makakaya nating mas ipalaganap ang mabuting asal at baguhin ang maling gawi. Patunayan nating tayo ay karapat-dapat.

Sa paglipas ng panahon, mas lalong tumitingkad ang katangian ng mga Pilipino. Mga katangiang napapasa sa bawat henerasyon, sa paglipas ng panahon. Bukas tayo sa katotohanang iba-iba tayo at sa katotohanang nagbabago na ang matitingkad nating katangian.

 Bilang Pilipino, pinagmamalaki natin ang pagiging maaruga natin sa kapwa, masyado tayong mapagmahal kahit sa di gaano nating kakilala. Sa bahay, tinuturing nating kapamilya ang ating mga kasambahay. Kapag may Pilipinong nabahaan kahit na di natin kakilala, inaabutan natin ng tulong. Kapag may Likas na sa atin ang ganito. Lagi nating inaalala ang ibang mga tao at inuuna natin ang kapakanan ng ibang tao.

 Masasabi nating hindi lahat ng Pilipino ay ganito. Kung kayat iilan ay may mga katangiang kailangan pang paunlarin at mas ilinang. Habang tumatagal, nadadagdagan ang bilang ng mga taong corrupt or sa madaling salita, nagnanakaw. Sa paaralan, may batang nagnanakaw sa tindahan, sa bahay ay may kapatid kang nangungupit ng barya, sa barangay ay may kapitan na linalamon ang pera ng bayan at sa gobyerno ay may mga politikong binubulsa ang pinaghirapan ng sambayanan. Nakakahiyang aminin ang katangiang ito. Dinudungisan nito ang matitingkad nating katangian at pinapahiya ang bawat Pilipino sa buong mundo.

 Isipin nating may natitira pa tayong panahon para unti-unting pintahan ang nadudumihan nating katangian. May panahon pa tayong natitira para paunlarin ang pinagmamalaki nating katangian.

 Sa aking opinion, maraming katangian ang mga Pilipino na karapat dapat na ipagmalaki. Ngunit, hindi natin maipagkakaila na mayroon ring mga katangian ang mga Pilipino na hindi maganda. Isa na ditto ang pagiging makasarili. Minsan ang mga Pilipino ay may ugali na wala silang pakialam kung mayroon silang masasaktan o matatapakan na ibang taobasta sa huli ay maiaangat nila ang kanilang sarili at mamumuhay sila ng maayos. Sa kabila nito ay mayroon rin naming ugali ang mga Pilipino na kahit na nahihirapan na sila, kung mahalaga sa kanila ang isang tao, ay uunahin talaga nila ito bago ang sarili nila.

Pilipinas, isang bansang mayaman sa *natural resources*, isang bansang hinahangaan dahil sa mga magagandang tanawin at higit sa lahat, isang bansang tinitirahan ng mga Pilipino. Ang mga Pilipino ay kadalasang pinupuri dahil sa katangian nitong pagiging *hospitable*, dahil dito maraming dayuhan ang nawiwiling pumunta sa Pilipinas. Sabi nila, tayong mga Pilipino raw talentado, patunay na rito ang El Gamma Penumbra na kauna-unahang nanalo ng Asia’s Got Telent. Tunay ngang di lang panglokal ang talento ng mga Pinoy at kayang-kaya nating makipagkompitensya sa buong mundo. Ngunit may mga pagkakataong sa sobrang pagsuporta natin sa ating kapawa Pilipino ay may naapakan na tayo. Nang minsa’y napunta ako sa *Facebook page* ni Monika Sta. Maria (isang Pinay na kalahok sa Asia’s Next Top Model) ay nakita kong nilalait ng mga taga-suporta niya ang isang manlalahok sa galing sa Indonesia. Alam kong gusto lang nilang ipagtanggol si Monika sa mga taong nilalait din siya ngunit di naman makatarungan na laitin din natin sila.

 Makulay ang kultura ng mga Pilipino. Napupuno ito ng mga pista at pasko’t bayan. Ang mga tradisyunal nating sayaw ay napakaganda at dapat na ipagmalaki dahil ito’y naiiba. Bilang isang Pilipino, marami tayong mga paniniwala na nakuha pa natin sa ating mga kinanunuan. Minsa’y maganda naman ang epekto nito ngunit kadalasan ay nasasabihan tayo ng di magagandang salita. Hindi naman masama ang sumunod sa mga paniniwalang ito kapag hindi rin ito nakasasama sa atin at kapag wala tayong maaapakang tao.

 Ang Asya ay ang pinakamalaking kontinente sa mundo dahil dito *diverse* ang’ anting lipunan. Higit sa 100 ang lahing Asyano na may iba’t-iabng lengwahe kaya’t minsa’y hindi na rin tayo magkakaintindihan at ito’y magiging dahilan ng gulo. Ang mga Pilipino ay mga palaban at ma-*pride*. Kadalasan ayaw nating maliitin tayo dahil alam natin na may ibubuga tayo. Kaya nga nakikipag-away talaga tayo kapag may maaapakan silang karapatan natin. Tulad na lamang ng Spratley na pinagaagawan ng Tsina at Pilipinas. Para sa akin, hindi naman masama ang makipag-away basta’t may tamang at makatarungang rason lamang tayo na pinaglalaban.

Bagamat tayo’y bansang maraming subkultura, may nangingibabaw na mga kultura sa atin o ang mga katangian, kaugalian at paniniwala na taglay ng karaniwan sa atin. Sa paglipas ng panahon, may mga nabago, napanatili at napalitan sa mga ito.

Hindi nga naman tayo magpapahuli kung ang pagmamalaki lang naman ng mga kultura ang pag-uusapan. Ang ilan sa mga pinakakilalang katangian at kaugalian ng mga Pilipino na sobra nating ipinagmamalaki ay ang pagiging magalang sa mga nakakatanda, may malapit na ugnayan sa pamilya, may pananalig sa Diyos, may pagtutulungan o bayanihan, may utang na loob, matiyaga, malikhain,may positibong pananaw sa buhay, may pakikisama o pakikibagay sa ibang tao, may mabuting pagtanggap sa bisita, may paggalang sa kababaihan, napanatili ang ibang mga kultura at iba.

Ngunit sa kabila ng lahat ng mga bagay na ito na ating ipinagmamalaki, may mga katangian rin ang mga Pilipino na hindi natin ipinagmamalaki at labis na ikinakahiya. Ilan sa mga ito ay ang pag-iiba ng mga kultura ng Pilipino, nagiging negatibo na ang pananaw sa buhay, nagiging masamang mamamayan rin ang iba kung kaya’t ito’y labis rin nakakaapekto sa reputasyon ng mga Pilipino.

Sa kabila nito, patuloy ring binibigyang solusyon ang mga problemang ito habang may panahon pa. Marami pang bagay ang hindi natututunan ng mga Pilipino at mga bagay na dapat baguhin dahil sa mga posibleng masamang epektong dulot nito.

Marami tayong maipagmamalaking katangian bilang isang Pilipino. Mga katangian tulad ng pagtitiwala sa Panginoon at naniniwalang may isang Panginoong pumapatnubay sa lahat ng ating gawain. Ang pagiging magalang tulad ng paggamit ng po at opo at mga magagalang na pantawag sa mga mas nakakatanda. Ang mabuting pakikitungo sa mga tao o " hospitable" at masayang makisama sa iba at sinisiguro natin na comportable ang ating mga bisita. At kilala tayong mga pinoy sa pagiging positibo sa lahat ng bagay. Kahit minsan talunan tayo palagi pa rin tayong nakangite.

Madalas maraming naninira at nangmamaliit sa mga kakayahan nating mga Pilipino sapagkat hindi raw tayo edukado. Kesyo nasa atin na raw lahat, maraming magnanakaw, holdaper, korupsiyon at iba pa. Inuulan ang ating lahi ng mga batikos kaya napapasailalim ang atinh bansa sa maraming problema. Pero hindi pa rin natin hinayaan na alipustahin tayo ng mga dayuhan. Sabihin na natin na marami sa ating mga Pilipino ang may natatanging mga talento na maipagmamalaki natin sa buong mundo. Umaangat rin tayo sa larangan ng musika, isports, talino at iba pa. Hindi  nauubusan ng lakas ng loob ang mga Pilipino, sa bawat problemang atjng hinaharap ay hindi tayo sumusuko dahil naniniwala tayo na "habang may buhay, may pag-asa".

Ang maging Pilipino ay isang maipagmamalaking katangian dahil sa mga kaugaliang ating tinataglay simula’t sapul.

 Isa sa pinakatanyag nating katangiang maipagmamalaki sa buong mundo ay ang pagiging magiliw sa ating mga panauhin. Tayong mga Pilipino ay sanay na aliwin ang ating mga bisita, paghandaan ng mga pagkain at pagsilbihan. Isa pa rito ay ang pagiging magalang, di lang sa ating mga kapamilya at pati na rin sa mga taong nakakasalubong natin sa daan. Sila ay ating binabati at nginingitian. Inaalagaan rin natin ang ating mga nakatatandang kasapi sa pamilya sa halip na inaalipusta sa kadahilanang wala na silang silbi sa atin. Tayo ay maalaga at mapagmahal sa ating mga mahal sa buhay.

 Ngunit sa paglalarawan sa mga Pilipino, di maiiwasang maisambit ang mga di kanais-nais nating mga asal na nagiging problema ng bansa sa kasalukuyan.

 Ang mga Pilipino ay masyadong sinasamba ang kayamanan na hindi naman natin madadala sa ating kamatayan. Ang ating pamahalaan sa ngayon ay naghihirap sa katiwalian at mga di maaasahang opisyal. Masyado tayong makasarili at hindi natin iniisip ang sitwasyon ng iba. Patuloy tayong tumataas ngunit patuloy rin namang bumababa ang mga dukhang Pilipino. Di tayo nagkakaroon ng pagkakaisa. Kung kaya’t walang pag-asenso ang nangyayari sa Pilipinas nang dahil dito. Tayo rin ay mapagmataas. Di natin iniisip ang mga taong ating naaapakan basta’t tayo’y umaasenso.

 Itong mga katangiang nabanggit ay maaaring mawala upang tayo ay umunlad. Kailangan lang naman ng pagbabago. Kailangan ng pagkakaisa sa pagbabago. Kailangan lang ng pagkakaintindihan at pagtutulungan. Kung ang mga asal na ito ay ating nabigyan ng solusyon, di maikakailang uunlad din ang Pilipinas katulad ng ibang mga bansa. Tayo ang solusyon, tayo ang gagawa ng aksyon upang umunlad ang ating nasyon.